[{"text_idx": "#000001", "text": "The Home of Welsh Football"}, {"text_idx": "#000005", "text": "Looking for Cymru v Denmark tickets?"}, {"text_idx": "#000008", "text": "Mae\u2019r fideo, \u2018Codi Llais: Aflonyddu Rhywiol Ar-lein\u2019, yn gwneud inni feddwl drwy rannu sgyrsiau rhwng rhai o be\u0302l-droedwyr rhyngwladol Cymru fel Joe Allen, Lily Woodham, Esther Morgan a Joe Morrell. Mae\u2019n annog pobl ifanc i siarad am aflonyddu rhywiol ar-lein ac yn dangos pa mor bwysig yw hi i fechgyn a dynion herio\u2019r math hwn o ymddygiad."}, {"text_idx": "#000009", "text": "Mae\u2019r ffilm yn hyrwyddo diwylliant o gydraddoldeb a pharch ac mae cyngor pellach i warcheidwaid, plant ac addysgwyr ar gael ar Hwb, y platfform dysgu digidol i ysgolion Cymru."}, {"text_idx": "#000012", "text": "Bu Gweinidog y Gymraeg ac Addysg, Jeremy Miles, yn ymweld ag Ysgol Gymunedol Porth yn ddiweddar, lle ymunodd a\u0302 disgyblion mewn gwers ar herio\u2019r broblem o aflonyddu rhywiol ar-lein, a lle cafodd y fideo newydd ei weld gyntaf gan ddisgyblion a staff ysgol."}, {"text_idx": "#000014", "text": "\u201cBydd y fideo newydd yn galluogi ein hymarferwyr addysg i gefnogi sgyrsiau pwysig gyda phobl ifanc am ddifrifoldeb y mater \u2013 beth mae\u2019n ei olygu, sut i roi gwybod am ymddygiad amhriodol a sut i gael cyngor pellach, drwy ein platfform Hwb i ysgolion."}, {"text_idx": "#000015", "text": "\u201cMae pe\u0302l-droedwyr rhyngwladol Cymru, a\u0302\u2019u llwyddiant digynsail ar y cae, yn fodelau ro\u0302l mor gryf i blant a phobl ifanc, felly mae\u2019n wych eu bod yn arwain drwy esiampl drwy siarad am y mater hwn.\u201d"}, {"text_idx": "#000017", "text": "\u201cMae\u2019n wych gweld ein chwaraewyr gwrywaidd a benywaidd yn dod at ei gilydd ac yn defnyddio eu platfform i drafod y mater pwysig hwn."}, {"text_idx": "#000020", "text": "\u201cMae wedi bod yn frawychus clywed faint o ferched a menywod ifanc sy\u2019n profi aflonyddu rhywiol ar-lein. Mae wedi dangos mewn gwirionedd bod angen mwy o addysg ar y pwnc ac ar raddfa pethau."}, {"text_idx": "#000021", "text": "\u201cMae cymaint o waith i\u2019w wneud i roi terfyn ar yr ymddygiad hwn, ond rwy\u2019n gobeithio y bydd y sgyrsiau rhyngof i a\u2019m cyd-chwaraewyr yng Nghymru yn annog pobl i herio\u2019r ymddygiad hwn. Ac i\u2019r rhai a allai fod yn dioddef y math hwn o ymddygiad, er mor galed yw hynny, mae ei riportio yn hollbwysig.\u201d"}, {"text_idx": "#000022", "text": "Mae Llywodraeth Cymru wedi gweithio gyda Childnet International i gyhoeddi deunyddiau dysgu addas i blant ynghylch aflonyddu rhywiol ar-lein, sef \u2018Dim ond jo\u0302c?\u2019, ar gyfer plant 9-12 oed, a \u2018Codi Llaw, Codi Llais\u2019, ar gyfer y grw\u0302p 13-17 oed. Mae pecyn hyfforddi yn cael ei ddatblygu i helpu athrawon gynyddu eu hyder o ran mynd i\u2019r afael a\u0302\u2019r mater. Mae pecyn hyfforddi yn cael ei ddatblygu i helpu athrawon i gynyddu eu hyder wrth fynd i\u2019r afael a\u0302\u2019r mater."}, {"text_idx": "#000023", "text": "Gall plant a phobl ifanc hefyd gael cyngor am aflonyddu rhywiol ar-lein, gan gynnwys sut mae\u2019n edrych, sut i reportio yr ymddygiad hwn a sut i gael help yn ardal \u2018Materion a phryderon ar-lein\u2019 Hwb. Cafodd y cyngor a gyhoeddwyd ym mis Mawrth ei gyd-gynllunio gyda phlant a phobl ifanc, ac fe\u2019i lluniwyd gan ymchwil Llywodraeth Cymru i\u2019w profiadau a\u2019u pryderon ar-lein a rhai o\u2019r rhwystrau i gael cymorth."}]